**Α1.3 Η χρήση των χαρτών στην καθημερινή ζωή**

1. **Τι δείχνει ένας χάρτης;**

Κάθε χάρτης μας δείχνει πως είναι ένας τόπος στην επιφάνεια της Γης.

1. **Τι είναι ο τίτλος του χάρτη;**

Ο τίτλος δίνει πληροφορίες για το περιεχόμενο του χάρτη δηλαδή αν ο χάρτης είναι οδικός, παραγωγικός κ.ά.

1. **Τι είναι η κλίμακα ενός χάρτη;**

Η κλίμακα είναι ένα κλάσμα που δείχνει πόσες φορές έχουν σμικρυνθεί οι πραγματικές αποστάσεις, προκειμένου να δημιουργηθεί ο χάρτης. Έτσι, το κλάσμα 1:5.000 δηλώνει ότι 1 εκατοστό στον χάρτη αντιστοιχεί με 5.000 εκατοστά στη Γη.

1. **Τι είναι το υπόμνημα**

Το υπόμνημα κάθε χάρτη ερμηνεύει τα χαρτογραφικά σύμβολα που χρησιμοποίησε ο χαρτογράφος. Θα μπορούσε να χαρακτηριστεί «το κλειδί που ξεκλειδώνει τον χάρτη».

1. **Πώς προσανατολίζεται κανείς σε έναν χάρτη;**

Η ύπαρξη της πυξίδας στην επιφάνεια του χάρτη είναι απαραίτητη, επειδή δείχνει τον **προσανατολισμό**, δηλαδή τα σημεία του ορίζοντα στην επιφάνεια του χάρτη.